ดูแลจมูกเล็บ
ไม่ใช่ "น้ำเดือด" นะ จะแช่เฉพาะมือหรือแช่น้ำในอ่างทั้งตัวก็ได้ จะช่วยให้จมูกเล็บและหนังแห้งแข็งต่างๆ นุ่มขึ้น ถ้าชอบ จะเติมน้ำส้มสายชูหรือบีบมะนาวผสมไปสัก 1 ช้อนชาด้วยก็ได้ วิธีนี้จะช่วยผลัดเซลล์ผิวเก่าให้ผิวคุณนุ่มเนียน พอจมูกเล็บนิ่มแล้ว ก็ดันให้เข้ารูปเข้ารอยง่าย โดยใช้ orange stick   orange stick เป็นแท่งไม้หรือแท่งเหล็กเล็กๆ ใช้ดันจมูกเล็บและทำความสะอาดซอกเล็บ คุณหาซื้อได้ตาม Boots, Watsons หรือในเน็ตก็ได้ ใช้ด้านแบนของ orange stick ดันจมูกเล็บเบาๆ ถ้าดันแรงไประวังเจ็บ ดีไม่ดีจะฉีกจนเจ็บกว่าเดิม! ดันจมูกเล็บจนรอยขาวๆ รูปพระจันทร์ครึ่งเสี้ยว (lunula) โผล่มาที่ด้านล่างของเล็บ แต่ห้ามดันจมูกเล็บบ่อยเกิน 1 - 2 ครั้งต่อเดือน เพราะเป็นส่วนของเล็บที่บอบบางมาก orange stick แบบโลหะ ใช้แล้วต้องฆ่าเชื้อเสมอ ส่วนแบบแท่งไม้ก็ใช้แล้วทิ้งได้เลย เพราะจมูกเล็บสำคัญมาก มีแล้วเล็บจะงอกอย่างที่ควรเป็น ไม่มีเชื้อโรคหรือสิ่งสกปรกหลุดเข้าไป เพราะฉะนั้นห้ามตัดแต่งจมูกเล็บ ใช้วิธีดันให้เข้ารูปแทนจะดีกว่า   ตัดจมูกเล็บแล้วจะเสียส่วนที่ปกป้องเล็บไป ทำให้เชื้อโรคเข้าง่าย มีโอกาสติดเชื้อ แถมยิ่งตัดจมูกเล็บก็ยิ่งแข็ง แห้งฉีกง่ายกว่าเดิม อย่ากลัวว่าจมูกเล็บจะงอกกลับมาเร็วกว่าเดิมพอไม่ตัด นั่นเชื่อกันมาผิดๆ อัตราการงอกจะไม่เปลี่ยนแปลง ถึงไม่ตัดแต่งก็ไม่เป็นไร ถือเป็นวิธีง่ายๆ ที่สำคัญในการป้องกันไม่ให้จมูกเล็บแห้งฉีก ให้คุณทาครีมอย่างน้อยวันละ 2 ครั้ง คือตอนเช้าและก่อนนอน   จมูกเล็บก็คือผิวหนังของเรา (ถึงจะหนาและแข็งกว่า) เพราะฉะนั้นต้องได้รับการดูแลบำรุงเหมือนผิวส่วนอื่นๆ ถึงจะไม่แห้งฉีก ระหว่างวันให้คุณใช้โลชั่นทามือแบบซึมและแห้งเร็ว มือจะได้ไม่มัน ส่วนก่อนนอนให้ทาครีมข้นๆ หรือบาล์มทาจมูกเล็บ เพื่อการบำรุงแบบลึกล้ำ ก่อนนอน หลังทาครีมมือและจมูกเล็บแล้ว ให้สวมถุงมือผ้าหรือขนสัตว์ด้วย ครีมจะได้ไม่เลอะเปรอะผ้าปูเตียง แถมมืออุ่นจะทำให้ครีมซึมเข้าผิวง่ายขึ้น ตื่นเช้ามามือกับจมูกเล็บจะนุ่มน่าดู! เพราะการที่ผิวรอบนิ้วแห้งแตกระคายเคือง อาจทำให้ติดเชื้อ (ไม่มาก) ได้ แบบนั้นก็ต้องรีบฆ่าเชื้อก่อน จมูกเล็บถึงจะรักษาตัวได้   แก้ได้โดยทายาฆ่าเชื้อ (เช่น Neosporin) ที่จมูกเล็บพอประมาณ พอทายาฆ่าเชื้อ (แบบบาล์มหรือขี้ผึ้งยาจะเห็นผลกว่าแบบครีม) แล้ว ให้ใช้ผ้าหรือพลาสเตอร์พันไว้ด้วย ทิ้งไว้ข้ามคืน พอเช้ามาจะเห็นเลยว่าจมูกเล็บหายเจ็บและดูดีขึ้นเยอะ! ถ้าจมูกเล็บเจ็บมากเป็นพิเศษ หรือถึงขั้นบวม มีหนอง มีจุดแดง เป็นไปได้ว่ามีอาการติดเชื้อที่เรียกว่า paronychia แบบนี้ต้องหาหมอด่วน เพราะต้องรักษาด้วยยาปฏิชีวนะเพื่อฆ่าเชื้อ
แช่นิ้วในน้ำร้อน. ดันจมูกเล็บด้วย orange stick. ห้ามตัดจมูกเล็บ. หมั่นทาครีมบำรุงจมูกเล็บ. ถ้าจมูกเล็บแห้งฉีกจนเจ็บไปแล้ว ให้ทายาฆ่าเชื้อ. ถ้าเป็นมากต้องหาหมอ.
https://www.wikihow.com/Stop-Your-Cuticle-Skin-from-Peeling
Caring For Your Cuticles